b'\n_START_ARTICLE_\nTampereen yliopiston kirjasto\n_START_SECTION_\nHistoria\n_START_PARAGRAPH_\nKirjaston historia alkoi vuonna 1925, jolloin Kansalaiskorkeakoulu perustettiin Helsinkiin. Kansalaiskorkeakoulun kanssa samaan aikaan aloittanutta ja sen ohessa toiminutta kirjastoa voidaan pit\xc3\xa4\xc3\xa4 Tampereen yliopiston kirjaston edelt\xc3\xa4j\xc3\xa4n\xc3\xa4. Korkeakoulu muutti kirjastoineen Tampereelle vuonna 1961, ja sen nimi vaihtui Tampereen yliopiston kirjastoksi vuonna 1966, kun siihen oli yhdistetty Tampereelle perustettu Tampereen tieteellinen kirjasto._NEWLINE_Kirjasto toimi yhden virkailijan voimin vuoteen 1933 asti, jolloin palkattiin toinen virkailija. Sittemmin kirjasto kasvoi vuosien 1927\xe2\x80\x931928 toimintakertomuksen mukaisesta 80 lainaajasta ja 661 lainauksesta yli 1,7 miljoonaan lainaan (2005). Ylikirjastonhoitajina Tampereella toimivat FM Arvo Sepp\xc3\xa4l\xc3\xa4, FL Hannele Soini ja YT Mirja Iivonen. Viimeisen\xc3\xa4 kirjastonjohtajana toimi FL Minna Niemi-Grundstr\xc3\xb6m._NEWLINE_Vuonna 1969 kirjasto jaettiin erillisiksi osastokirjastoiksi. Nelj\xc3\xa4st\xc3\xa4 kirjastosta kurssikirjasto palautettiin hallinnollisestikin p\xc3\xa4\xc3\xa4kirjaston osaksi vuonna 1994. Vuonna 2015 humanististen tieteiden osastokirjasto Humanika sulautettiin p\xc3\xa4\xc3\xa4kirjasto Linnaan ja samalla lakkautettiin osastokirjastot._NEWLINE_Kirjaston toiminta p\xc3\xa4\xc3\xa4ttyi vuoden 2018 lopussa. Tampereen yliopisto ja Tampereen teknillinen yliopisto yhdistyiv\xc3\xa4t uudeksi s\xc3\xa4\xc3\xa4ti\xc3\xb6yliopistoksi 1. tammikuuta 2019.\n_START_SECTION_\nTamcat\n_START_PARAGRAPH_\nTamcat oli Tampereen yliopiston kirjaston kokoelmaluettelotietokanta. Sen selaaminen onnistui WWW-selaimen v\xc3\xa4lityksell\xc3\xa4.\n_START_SECTION_\nTampere University Press\n_START_PARAGRAPH_\nTampereen yliopiston kirjastossa toimi Tampere University Press (TUP), joka profiloitui vuoden 2016 alusta vertaisarvioiduksi Open Access -julkaisukanavaksi ja luopui perinteisen painetun kirjan kustantamisesta. TUP tarjosi kustannus- ja julkaisupalveluita. P\xc3\xa4\xc3\xa4asiallinen asiakaskunta koostui tutkijoista, opettajista ja opiskelijoista, jotka olivat kiinnostuneita julkaisemaan esimerkiksi tutkimuksensa tai v\xc3\xa4it\xc3\xb6skirjansa.'